Hugo Jacob Talbot

Den Johann Hubert Jakob Hugo Talbot, gebuer de 4. Dezember 1794 zu Randerath als Bouf vum Franciscus Theodorus Tallbot an der Catharina Gertrudis Lenzen, a gestuerwen den 11. Februar 1850 zu Oochen, war e preiseschen Industriellen, Politiker an Zaldot.

1815 huet hie fir Preisen am Feldzuch géint den Napoleon gekämpft a gouf 1818 vum 5. Rhäin-Infanterie-Regiment bei dat 1. Aachener Landwehr-Regiment versat. Zu Ooche gouf hien 1818 an d'Biergerlëscht opgeholl an an den 1830er Jore war e Member vum Stadrot. 1838 war hien ee vun de Grënner vun der Eisenbahnwagen-Fabrik Pauwels & Talbot Aachen déi 1850 no sengem Doud op Äis geluecht gouf an 1855 vu sengem Bouf Gustav Talbot rëm aktivéiert gouf.

1847 war hie Matgrënner vun der Handelsgesellschaft Piedboeuf & Cie, Aachener Walz- und Hammerwerk am Quartier Rothe Erde bei Oochen, déi 1922 vun der Arbed iwwerholl gouf.

Kategorie:Gebuer 1794
Kategorie:Gestuerwen 1850
Kategorie:Preisesch Industrieller
Kategorie:Preisesch Offizéier
Kategorie:Politiker (Preisen)